**ZAJEDNICA ŠPORTSKIH UDRUGA GRADA SINjA**



**IBAN: 5123300031100093827**

**MB: 01289802 mob: 098 597 465 mail:**

**Dragašev prolaz 24, Sinj 21230** [**sportska.zajednica-sinj@hotmail.com**](mailto:sportska.zajednica-sinj@hotmail.com) **OIB 35929633707** [**www.sportsinj.com**](http://www.sportsinj.com)

Skupština Zajednice športskih udruga Grada Sinja donosi dana 15. siječnja 2018.godine na svojoj redovnoj sjednici:

**GODIŠNJI PROGRAM RADA**

**ZAJEDNICE SPORTSKIH UDRUGA GRADA SINJA ZA 2018. GODINU**

**UVODNI DIO**

Programom javnih potreba u sportu Grada Sinja u 2018. godini utvrđujemo aktivnosti, poslove i djelatnosti od značaja za sport u Gradu Sinju, kao i za njegovu promociju na svim područjima. Jedinice lokalne i regionalne samouprave pa tako i Grad Sinj utvrđuju javne potrebe u sportu i za njihovo ostvarivanje osiguravaju sredstva iz proračuna u skladu sa Zakonom o sportu. Zajednica sportskih udruga grada Sinja u svom djelovanju će uskladiti aktivnosti svojih članica, poticati i promicati sport u skladu s Nacionalnim programom sporta, osobito sport djece i mladeži te sportske aktivnosti osoba s invaliditetom, objedinjavati i usklađivati programe sporta te predložiti Program javnih potreba u sportu, raspisati natječaj i sudjelovati u njegovu ostvarivanju.

Ciljevi i djelatnost Zajednice utvrđeni su na osnovi Zakona o sportu RH, a realizacija se temelji na Programima sportskih udruga članica Zajednice koje djeluju na području Grada Sinja.

**PROGRAMSKA PODRUČJA JAVNIH POTREBA U SPORTU GRADA SINJA**

Na temelju odredbi Zakona o sportu i potrebe razvijanja sportske kulture te bavljenja sportom svih dobnih kategorija, Javne potrebe u sportu, za koje će se u 2018. godini osigurati sredstva iz Proračuna Grada Sinja su Programi, odnosno sportske aktivnosti i djelatnosti koje se odnose na:

1. ŠKOLSKI SPORT - PROVOĐENJE SPORTSKIH AKTIVNOSTI DJECE, MLADEŽI I STUDENATA

2. REDOVITA DJELATNOST UDRUGA - SPORTSKA PRIPREMA,TRENINZI I NATJECANJA SPORTAŠA

3. SPORTSKO REKREACIJSKE AKTIVNOSTI GRAĐANA

4. SPORTSKE AKTIVNOSTI DJECE i MLADIH S TEŠKOĆAMA U RAZVOJU I OSOBA INVALIDITETOM

5. STRUČNI RAD I SPORTSKA POSTIGNUĆA

6. ORGANIZACIJA TURNIRA, MANIFESTACIJA I LIGA POD POKROVITELJSTVOM ZAJEDNICE

7. ODRŽAVANJE SPŠORTSKIH OBJEKATA

8. REDOVITA DJELATNOST ZAJEDNICE SPORTSKIH UDRUGA GRADA SINJA

9. KORIŠTENJE SPORTSKIH OBJEKATA

**DETALJI GODIŠNJEG PROGRAMA RADA ZAJEDNICE SPORTSKIH UDRUGA**

**GRADA SINJA ZA 2018. GODINU**

Sukladno Zakonu o udrugama, Zakonu o sportu, Uredbi Vlade Republike Hrvatske o kriterijima i mjerilima za sufinanciranje programa i projekata za opće dobro koje provode udruge, Statutu Zajednice sportskih udruga grada Sinja i Strategiji razvoja sporta i kriterijima raspodjele sredstava u sportu grada Sinja programa na području sporta grada Sinja za 2018. godinu, nakon provedenog postupka, Upravni odbor Zajednice utvrđuje Prijedlog detaljnog programa rada Zajednice sportskih udruga grada Sinja Financijskog plana raspodjele sredstava po sportskim udrugama i programskim aktivnostima Zajednice za 2018. godinu.

Programske aktivnosti obuhvaćene u 2018.godini Zajednice sportskih udruga grada Sinja pridonosile bi:

1) razvitku, poticanju i promicanju sporta na području grada Sinja;

2) razvitku, poticanju i promicanju sportskih aktivnosti djece, mladeži i studenata, sportsko-rekreacijskih aktivnosti građana te djece s poteškoćama u razvoju i osoba s invaliditetom;

3) promicanju odgojnih funkcija sporta, fair-playa, razumijevanja, tolerancije odgovornosti kroz bavljenje sportom;

4) poticanju vrhunskog sportskog stvaralaštva i stvaranju uvjeta za postizanje vrhunskih sportskih dometa;

5) širenju olimpijskih ideala i jačanju olimpijskog pokreta.

S obzirom da sama djelatnost Zajednice proizlazi iz Zakona o sportu, pravila Hrvatskog olimpijskog odbora, temeljnih ciljeva te zadaća i poslova koje su joj povjerile članice, Zajednica je, stoga, u svom djelokrugu, a putem svojih programskih područja te prilikom izrade i utvrđivanja Prijedloga programa javnih potreba u sportu grada Sinja za 2018. godinu, osobito vodi računa da ispuni osnovne ciljeve svoje djelatnosti, koji uključuju:

1) utvrđivanje i ostvarivanje politike promicanja sporta na području grada;

2) usklađivanje aktivnosti svojih članica;

3) poticanje i promicanje sporta u skladu s Nacionalnim programom športa;

4) sudjelovanje u provedbi Nacionalnog programa sporta, odnosno godišnjeg programa provedbe Nacionalnog programa sporta;

5) poticanje i promicanje sporta djece, mladeži i studenata te sporta djece s poteškoćama u razvoju i osoba s invaliditetom i sportske rekreacije građana;

6) objedinjavanje i usklađivanje programa u sportu grada Sinja i sudjelovanje u njegovom ostvarivanju;

7) skrb o kategoriziranim sportašima

8) sudjelovanje u stvaranju uvjeta za pripremu sportaša za Olimpijske igre, svjetska i europska prvenstva te druga velika međunarodna natjecanja;

9) sudjelovanje u ostvarivanju programa Hrvatskog olimpijskog odbora, Hrvatskog paraolimpijskog odbora i Hrvatskog sportskog saveza gluhih;

10) promicanje stručnog rada u sportu i skrb o osposobljavanju stručnih djelatnika;

11) skrb o općoj i posebnoj zdravstvenoj sposobnosti sportaša;

12) sudjelovanje u skrbi o javnim sportskim objektima i njihovoj namjeni;

13) pružanje stručne i druge pomoći članicama Zajednice u vezi s primjenom Zakona o udrugama, Zakona o sportu, Zakona o financijskom poslovanju i računovodstvu neprofitnih organizacija te drugih propisa u vezi sa sportskom djelatnosti

**PROGRAMSKA PODRUČJA JAVNIH POTREBA U SPORTU**

**GRADA SINJA ZA 2018.GODINU**

Temeljem Zakona o sportu te njegovim izmjenama i dopunama uređuje se sustav sporta i sportska djelatnost, stručni poslovi u sportu, sportska natjecanja, financiranje sporta, nadzor i ostala pitanja od značaja za sport.

Sport se temelji na načelu dragovoljnosti i mora biti jednako dostupan svima bez obzira na dob, rasu, spol, vjeru, nacionalnost, društveni položaj, politiku ili drugo uvjerenje. Razvoj sporta potiče se izgradnjom i održavanjem sportskih objekata, školovanjem i usavršavanjem stručnog kadra, znanstvenim projektima u području sporta, gospodarskim mjerama, stimuliranjem partnerskih vladinih i nevladinih organizacija u sportu te privatnog poduzetništva i financiranje sporta sredstvima države, jedinica lokalne uprave.

Godišnji Program rada Zajednice sportskih udruga grada Sinja realizirati će se kroz slijedeća programska područja, odnosno aktivnosti:

1. ŠKOLSKI SPORT

- PROVOĐENJE SPORTSKIH AKTIVNOSTI DJECE, MLADEŽI I STUDENATA

2. REDOVITA DJELATNOST UDRUGA

- SPORTSKA PRIPREMA,TRENINZI I NATJECANJA SPORTAŠA

3. SPORTSKO REKREACIJSKE AKTIVNOSTI GRAĐANA

4. SPORTSKE AKTIVNOSTI DJECE S TEŠKOĆAMA U RAZVOJU I OSOBA S INVALIDITETOM

5. STRUČNI RAD I SPORTSKA POSTIGNUĆA

6. ORGANIZACIJE LIGA, TURNIRA, MANIFESTACIJA POD POKROVITELJSTVOM

ZAJEDNICE

7. ODRŽAVANJE SŠPORTSKIH TERENA

8. REDOVNA DJELATNOST ZAJEDNICE

9. KORIŠTENJE SPORTSKIH OBJEKATA

Naglasak u godišnjem planu i programu za 2018.godinu jest na:

**1. RAČUNOVODSTVO-KNJIGOVODSTVO** Za računovodstvo je raspisan i objavljen natječaj na zavodu za zapošljavanje i web stranicama Zajednice jer ovdje nije riječ o Stručnim poslovima iz članka 59. I 60. Zakona o sportu. Bilo je dosta upita, ponajviše za plaću i klijente. Međutim, kada bi im se odgovorilo da se radi sa sportskim udrugama i da je riječ o plaći od 4.000 kuna ljudi bi odustali. Ipak, na natječaj se prijavilo troje kandidata, od kojih dvoje kandidata nije ispunjavalo uvjete ( bez iskustva jedan kandidat, dok drugi nije priložio potvrdu o nekažnjavanju i kopiju osobne iskaznice). Jedan od najboljih poteza koji smo povukli, konačno poslovanje svih udruga je u skladu sa zakonom, slanjem financijskih izvješća FINI, PROR-POT obrasci, Bilance itd…. Transparentnost je na najvišem mogućem nivou, što se dobije mora se i opravdati. Prati se svaka kuna.

**2. STRUČNI KADAR** koji se bavi stručnim poslovima iz Članka 59 i 60 Zakona o sportu koji je za sportske udruge Lex Specialis dugo se pripremao. Intencija, tj. osnovni cilj jest bio konačno da se da prioritet stvaranju igračkog kadra, prioritet radu s najmlađima, prioritet sigurnosti zaposlenih, olakšavanju klubova iz prve kategorije Strategije razvoja sporta, da se zadrži trenerski kadar u Sinju koji je gotovo bio pred isčeznućem, ali i da se konačno dobije ODRŽIVO STANJE SPORTA. Spomenuo sam dugo pripremanje, riječ je bila dali ići u natječaje i zatrpati se papirologijom. Međutim, kontaktiranjem nekoliko sportskih inspekcija iz raznih županija, inspekcije rada, čak i pravni fakultet…svi su nam dali isti odgovor KAO OBLIK VI STE UDRUGA, UDRUGE MOGU ALI NE MORAJU RASPISATI NATJEČAJ ZA STRUČNE TRENERSKE POSLOVE U SPORTU, ZA VAS JE ZAKON O SPORTU LEX SPECIALIS, I U NJEMU NIJE NAVEDENO NIKAKVO RASPISIVANJE NATJEČAJA. VAŠ „ZAKON“ JE ODLUKA UPRAVNOG ODBORA. Dalje u razgovorima su me upitali kada je Hajduk, Dinamo, Hrvatska nogometna reprezentacija raspisala natječaj za trenera itd….nikada, treneri se u udrugama biraju odlukom upravnog odbora. **Stručni kadar Zajednice** čine slijedeći treneri:

1. Slaven Lakić prof. kineziologije koji je u sportu 26 godina, a kao trener radi u Junaku 14 godina ( zaposlen kao voditelj škole nogometa i nogometni trener mlađih uzrasta NK JUNAKA )

2. Jozo Breko prof. kineziologije 7 godina trener mlađih uzrasta NK JUNAKA . Zaposlen na cijelo radno vrijeme u NK Junak

3. Drago Horvat prof. kineziologije kao trener radi već 7 godina na kondicijskoj pripremi sportaša kao i na sportskoj dijagnostici. Godinama se obučava sa Hajdukom po raznim svjetskim kampovima ( Barcelona, Real, Bayern, Manchester itd…). Zaposlen na kondicijskoj pripremi sportova iz prve kategorije strategije razvoja sporta, ali i pojedinačno u vlastitom prostoru za vježbanje.

4. Radmila Kitanović Krstić prof. kineziologije, 14 godina trenerica Plivanja i 6 godina trenerica gimnastike, 6 godina vanjski suradnik Kineziološkog fakulteta u Splitu kao predavač. Zaposlena na pola radnog vremena na projektima i programima Zajednice kao što su obuka neplivača preko ljeta, Olimpijada dječjih vrtića, radi na pripremi 500 djece za natjecanje, programima za Središnji ured za sport, dok je druga polovica radnog vremena na pripremi natjecatelja u Gimnastičkom klubu SINJ

5. Denis Bobeta prof. kineziologije, u sportu je 30 godina, dok kao trener radi 10 godina u košarci. Zaposlen na puno radno vrijeme u Košarkaškom klubu Alkar

6. Stipe Tomić prof. kineziologije, u sportu je već 15 godina, kao trener 6 godina u Ragbi klubu Sinj. Zaposlen je kao trener Ragbija i kondicijski trener prema potrebi.

7. Nikola Efendić, prof. kineziologije u sportu je 20 godina, a kao trener 5 godina u rukometu i ragbiju. Zaposlen na pola radnog vremena u Rukometnom klubu Kamičak, dok je druga polovica u Ragbi klubu Sinj.

8. Marija Petričević prof.kineziologije, u sportu je gotovo 20 godina, dok je kao trener 5 godina. Zaposlena u Odbojkaškom klubu Sinja na 2/3 radnog vremena, dok je 1/3 radnog vremena asistentica u Gimnastičkom klubu Sinj na čuvanju i pomaganju prilikom težih gimnastičkih elemenata.

9. Ljiljana Borozan, viši športski trener, u sportu je 45 godina, dok je kao trener 30 godina u ženskom rukometu. Zaposlena kao trener u Ženskom rukometnom klubu Sinj

10. Tomislav Gaurina, viši sportski trener, koji je u sportu 30 godina, dok kao trener radi 10 godina. Zaposlen kao nogometni trener u Nogometnom klubu Glavice na puno radno vrijeme.

Svi treneri imaju neto plaću između 3.300 kuna i 4.500 kuna, što za navedene obime rada nije puno

**3. ENERGIJA, DOMARI, POPRAVCI.** Planiranje ove stavkedonosi nam Lož ulje za grijanje školske športske dvorane, ali i moguću zamjenu za materijal za obnovu svlačionica i sanitarnih čvorova u istoj ako se postigne dogovor sa školama u zamjenu za lož ulje ( bez ruku, ruke imamo besplatno ). Domar Goran Romac koji održava sa kosilicom od Kamička sve travnate površine ( Glavice 2 terena, Ragbi, Tekstilac, Junak dva terena i Brnaze ), i ostale poslove na istim terenima. Te moguće popravke, puknuće golova, koševa, parket se podigao itd..

**4. ZDRAVSTVENI PREGLEDI** Paušalno ugovoreno sa Sportskom medicinom Diomed iz Splita, iako je komercijalno ovaj iznos prelazio 110.000,00 kuna. Na dobru gestu moje mentorice sa fakulteta dr.Jadranke Tocilj bivše Vidić

Navedenim prioritetnim područjima dati će se naglasak u 2018. godini kao i proučavanju najsitnijih detalja kako bismo bili u najvećoj mjeri u skladu sa Zakonom o sportu i Uredbi Vlade RH iz 2015.

Predsjednik ZŠUGS

Josip Malbaša